Enteroglukagon
Enteroglikagon je peptidni hormon, izveden iz prekursora proglukagona, koji izlučuju EG (ili L) ćelije crijevne sluznice završnog dijela ileuma i debelog crijeva. Oslobađa se nakon unosa miješanog obroka ugljikohidrata i lipida i usporava pražnjenje želuca. Sastoji se od 37 aminokiselina. Enteroglukagon se oslobađa kada su masnoće i glukoza prisutne u tankom crijevu; smanjuje pokretljivost kako bi omogućili dovoljno vremena za apsorpciju ovih hranjivih sastojaka- Zapravo, pojam enteroglikagon može se odnositi i na skup peptida izvedenih iz proglikagona (PG), dugog peptida iz kojeg potiče glukagon iz gušterače i koji se može preraditi da bi se stvorili različiti peptidi. Iz proglikagona proizvedenog u crijevima potiču različiti peptidi kao što su glicentin (PG 1-69), oksimmintomodulin (PG 33-69), polipeptid gušterače povezan sa glicentinom (GRPP, PG 1-30), glukagonu sličan peptid 1 (GLP-1, PG 78-107 amid); intermedijarni peptid 2 (IP-2, PG 111-122 amid) i peptid sličan glukagonu 2 (GLP-2, PG 126-158), ali samo GLP-1 i, u manjoj mjeri, oksintomodulin imaju biološke efekte.. Oksintomodulin se, s malim afinitetom, može vezati za receptore glukagona, tako da proizvodi iste efekte kao glukagon (povećava razinu glukoze), a ponekad se posebno naziva i enteroglikagon. GLP-1, iako je također izveden iz proglikagona, ima suprotne efekte od glukagona, jer je najmoćniji poznati insulinotropni hormon. Inhibira lučenje glukagona i stoga smanjuje razinu glukoze u krvi, te inhibira pokretljivost i gastrointestinalnu sekreciju. Služi za zaustavljanje rada gornjeg dijela probavnog trakta, kada u posljednjim dijelovima ima neapsorbiranu hranu (ileum). Fermentirani ugljikohidrati kod pacova podižu enteroglikagon u plazmi. Pacijenti sa celijakijom imaju viši nivo enteroglikagona od normalnog, u baznoj i postobročnoj plazmi. Crijevna hiperplazija podiže nivo enteroglikagona u krvi.